54°45′44″ š. pl. 26°5′31″ r. ilg.﻿ / ﻿54.76222°š. pl. 26.09194°r. ilg.﻿ / 54.76222; 26.09194

| Astravo atominė elektrinė |
| --- |
|  |
| Vieta | Baltarusija Baltarusija, Šulninkai, Astravo rajonas |
| Eksploatuojantikompanija | Atominės elektrinės statybos direkcija |
| Statybospradžia | 2011 m. liepa |
| Pradėtaeksploatuoti | 2020 m. |
| Reaktoriųskaičius | 2 |
| Reaktorių tipas | VVER |
| Eksploatuojamireaktoriai | 2 × 1200 MW |
| Galingumas | 2400 MW |
| Tinklalapis |  |

Elektrinės statybos 2016 m.
**Astravo atominė elektrinė** (Astravo AE, oficialiai Baltarusijos AE, blrs. *Беларуская АЭС*, rus. *Белорусская АЭС*) – statoma 2 blokų (2400 megavatų) branduolinė jėgainė Baltarusijoje, netoli Mikailiškių (Šulninkų kaime), Astravo rajone, 20 km iki Lietuvos sienos. Kartu su infrastruktūra kainuos daugiau kaip 9 mlrd. JAV dolerių. Astravo AE statybą finansuoja Rusija. Elektrinėje veiks naujos kartos rusiški reaktoriai VVER-1200 (panašios konstrukcijos reaktoriai nuo 2007 metų veikia vienoje Kinijos atominių elektrinių).

Istorija
--------

Buvo teigiama, kad jau 2009 m. sausio 21 d. bus pradėta statyti gyvenamuosius namus, skirtus elektrinės statytojams.

2011 m. spalio mėn. sutartį dėl statybos sudarė Rusijos valstybinei bendrovei „Rosatom" priklausanti uždaroji akcinė bendrovė „Atomstrojeksport" ir Baltarusijos valstybės įmonė „Atominės elektrinės statybos direkcija".

2016 m. gruodžio 28 dieną į Astravą atvežtas reaktoriaus korpusas.

Astravo rajono gyventojai sukūrė regioninę visuomeninę iniciatyvą „Astravo elektrinė – tai nusikaltimas". Koordinatorius yra buvęs geografijos mokytojas Nikolajus Ulasevičius, gyvenantis Astravo rajone. Spalio 6 d. įteikė skundą Baltarusijos Aukščiausiajam Teismui dėl to, kad 2011 m. rugsėjo 15 dieną paskelbtas prezidento dekretas „Dėl atominės elektrinės dislokavimo ir projektavimo Baltarusijoje" neatitinka Baltarusijos Konstitucijos, kurioje tvirtinama, kad Baltarusijos teritorija yra nebranduolinė zona.

2019 m. vasario 7 d. Jungtinių Tautų Poveikio aplinkai įvertinimo tarpvalstybiniame kontekste konvencijos narės nusprendė, kad Baltarusija pažeidė šios konvencijos sutarties punktus.

2020 m. lapkričio 3 d. pirmajame bloke buvo pradėta tiekti elektra, o lapkričio 7 d. blokas prijungtas prie šalies elektros tinklų. 

2020 m. lapkričio 8 d. sustabdytas Astravo AE pirmas blokas, nes elektrinėje sprogo keli įtampos transformatoriai. Pirmas blokas darbą vėl atnaujino lapkričio 19 d.

2020 m. gruodžio 3 d. elektrinės pirmo bloko veikla vėl buvo sustabdyta, galimai dėl apgadintos avarinio aušinimo sistemos cisternos. Reaktorius į energetikos sistemą buvo įjungtas gruodžio 21 d.

2021 m. liepos 12 d. suveikus automatinei apsaugos sistemai, Astravo AE pirmas energijos blokas išjungtas.

2021 metų gruodį tiriamieji žurnalistai, remdamiesi „CyberPartisans", paskelbė gavę dokumentus, kuriuose nustatyta 18 tūkst. pirmojo jėgos agregato trūkumų.

Reaktoriai
----------

| Reaktorius | Tipas | Galia | Statybų pradžia | Numatoma veiklos pradžia | Pastabos |
| --- | --- | --- | --- | --- | --- |
| Belarusian 1 | VVER-1200 | 1194 MW | 2013 m. lapkričio 8 d. | *2021 m.* |  |
| Belarusian 2 | VVER-1200 | 1194 MW | 2014 m. balandžio 27 d. | *2022 m.* |  |

Šaltiniai
---------

1. ↑  Строительство Белорусской АЭС: хронология событий Archyvuota kopija 2020-09-13 iš Wayback Machine projekto.
2. ↑  „Astravo atominė elektrinė | ŽYMĖ". *15min.lt*. Suarchyvuota iš originalo 2016-04-18. Nuoroda tikrinta 2016-05-07.
3. ↑  Pasirašė sutartį dėl Astravo AE statybų
4. ↑  Savickas, E. (2019). *Monstras šalia mūsų. Astravo AE gimimo istorija*. Nuoroda tikrinta from Delfi.lt:
5. ↑  Dėl Astravo AE buvęs mokytojas padavė A. Lukašenką į teismą
6. ↑  Belarus picked site for Ostravyets NPP in violation of convention – Espo
7. ↑  Belarus' erstes AKW geht ans Netz
8. ↑  Дорого и бесполезно? Лукашенко запустил БелАЭС и назвал Беларусь ядерной державой
9. ↑
10. ↑  Дарья Бернштейн (2022-12-01). „Почему Белорусскую АЭС так надолго отключают?". *Deutsche Welle* (rusų).
11. ↑   Archyvuota kopija 2019-08-16 iš Wayback Machine projekto.
12. ↑  „Belarusian 1". *Power Reactor Information System (PRIS)*. International Atomic Energy Agency (IAEA). 2014-06-02. Suarchyvuotas originalas 2013-12-21. Nuoroda tikrinta 3 June 2014.
13. ↑  First concrete for second Belarus unit